**OSNOVNA ŠKOLA VLADIMIR BOSNAR**

 **STUBIČKE TOPLICE**

Strmečka cesta 5 a

KLASA: 112-02/24-01/1

URBROJ: 2140-27-1-24-3

U Stubičkim Toplicama, 22. siječnja 2024.

Na temelju članka 6. Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima, te vrednovanje kandidata prijavljenih na natječaj u Osnovnoj školi Vladimir Bosnar Stubičke Toplice Strmečka cesta 5 a (u daljem tekstu: Pravilnik) Povjerenstvo za procjenu i vrednovanje kandidata za zapošljavanje na radno mjesto **učitelja/cu fizike objavljuje**

**POZIV NA TESTIRANJE, SADRŽAJ TESTIRANJA I PRAVNI IZVORI ZA PRIPREMU KANDIDATA**

Kandidati/kandidatkinje koji/koje su podnijeli/podnijele pravodobne i potpune prijave na natječaj te ispunjavaju formalne uvjete natječaja, objavljenog na web stranicama i oglasnim pločama OŠ Vladimir Bosnar Stubičke Toplice i Hrvatskog zavoda za zapošljavanje dana 13. prosinca 2023. godine, za zapošljavanje na **neodređeno nepuno radno vrijeme**, za radno mjesto **učitelja/ice fizike je**:

|  |  |  |  |
| --- | --- | --- | --- |
| **REDNI BROJ** | **IME I PREZIME KANDIDATA** | **PRAVODOBNOST I POTPUNOST PRIJAVE** | **ISPUNJAVANJE UVJETA** |
|  | MARKO GROZDANIĆ | DA | DA |

Kandidat od pod rednim brojem 1. poziva se na testiranje koje će se održati u OŠ Vladimir Bosnar Stubičke Toplice, Strmečka cesta 5 a, dana

**29. siječnja 2024. godine (ponedjeljak) s početkom u 16,30 sati .**

**- 16,30 do 17,15 sati** Prva faza testiranja (pisana provjera) te informacija o drugoj fazi testiranja i održavanju razgovora (intervjua).

**Pravila testiranja**

Testiranju mogu pristupiti samo kandidati/kinje koji/e ispunjavaju formalne uvjete propisane natječajem.

Po dolasku na testiranje od kandidata/kinje će biti zatraženo predočavanje odgovarajuće identifikacijske isprave radi utvrđivanja identiteta.

Kandidat/kinja koji/koja ne dokaže identitet, te osobe za koje se utvrdi da nisu podnijele pravodobnu i potpunu prijavu kao i osobe koje ne ispunjavaju formalne uvjete propisane natječajem neće moći pristupiti testiranju.

**Kandidati/kinje koji/koje dođu nakon vremena određenog za početak testiranja, neće moći pristupiti testiranju.**

Kandidat/kinja koji/a ne pristupi testiranju više se ne smatra kandidatom/kinjom u postupku.

Za vrijeme provedbe testiranja **nije dopušteno:**

-koristiti se bilo kakvom literaturom, odnosno bilješkama;

-koristiti mobitel ili druga komunikacijska sredstva;

-napuštati prostoriju u kojoj se provodi testiranje bez odobrenja osobe koja provodi testiranje;

-razgovarati s ostalim prisutnim osobama niti na drugi način narušavati koncentraciju.

Ukoliko se prekrše navedena pravila kandidat/kinja će biti udaljen/a s provedbe testiranja, a njegov/njezin rezultat Povjerenstvo neće vrednovati.

Testiranje se provodi u dvije faze:

U prvu fazu testiranja upućuju se svi kandidati/kandidatkinje koji/koje su podnijeli/podnijele pravodobne i potpune prijave na natječaj te ispunjavaju formalne uvjete natječaja, a ista se sastoji od: opći dio obveznog testiranja obuhvaća znanja iz osnovnog zakonskog propisa koji regulira osnovnoškolsko i srednjoškolsko obrazovanje i posebni dio obveznog testiranja obuhvaća znanja iz poznavanja propisa koji se odnose na školovanje učenika s teškoćama i na postupak ocjenjivanja učenika.

Opći i posebni dio obveznog testiranja provodi se pisanim testom.

Sadržaj testiranja propisan je odredbama članka 4. Pravilnika.

<http://os-stubicke-toplice.skole.hr/upload/os-stubicke-toplice/images/static3/769/attachment/Pravilnik_o_zaposljavanju.pdf>

Svaki dio testiranja vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale.

Smatra se da je kandidat zadovoljio na testiranju, ako je za svaki dio testiranja dobio najmanje 5 bodova.

Kandidat koji ne zadovolji na provedenom testiranju, odnosno dijelu testiranja, ne može sudjelovati u daljnjem postupku.

Na razgovor se pozivaju kandidati koji su zadovoljili na testiranju sukladno članku 7. Pravilnika.

Razgovor s kandidatom obavlja Povjerenstvo i ravnateljica Škole.

Razgovorom se utvrđuju sposobnosti, vještine, interesi, profesionalni ciljevi i motivacija kandidata za rad u Školi.

Rezultati razgovora vrednuju se bodovima od 0 do 10. Smatra se da je kandidat zadovoljio na razgovoru ako je dobio najmanje 5 bodova.

**Razgovor sa kandidatima koji su ostvarili dovoljan broj bodova u pisanom dijelu testiranja održat će se 29. siječnja 2024. godine u 17,30 sati.**

Ako kandidat ne pristupi usmenom testiranju smatra se da je odustao od prijave na natječaj.

Nakon provedenog razgovora Povjerenstvo utvrđuje rang-listu kandidata prema ukupnom broju bodova ostvarenih na testiranju i razgovoru.

Odluku o kandidatu za kojeg se traži prethodna suglasnost školskog odbora donosi ravnatelj **Škole** na temelju rang - liste kandidata koju izrađuje Povjerenstvo.

Izabrani/izabrana kandidat/kandidatkinja pozvat će se da u primjerenom roku, a prije zaključivanja ugovora o radu, donese potrebnu dokumentaciju za sklapanje ugovora o radu u izvorniku.

Rezultati natječaja bit će objavljeni u roku od 15 dana od dana davanja suglasnosti Školskog odbora ravnateljici za zapošljavanje odabranog kandidata. Rezultati natječaja bit će objavljeni na web stranici Škole - [www.os-stubicke-toplice.skole.hr](http://www.os-stubicke-toplice.skole.hr)

**Pravni i drugi izvori za pripremu kandidata/kinja za testiranje Provjera znanja, sposobnosti i vještina bitnih za obavljanje poslova radnog mjesta na koje se prima**

Pitanja kojima se testiraju posebna znanja, sposobnosti i vještine bitne za obavljanje poslova radnog mjesta temelje se na sljedećim izvorima:

**OPĆI DIO:**

Zakon o odgoju i obrazovanju u osnovnoj i srednjoj školi (N.N. 87/08.,86/09, 92/10., 105/10., 90/11., 5/12.,16/12., 86/12.,126/12. -pročišćeni tekst, 94/13.,136/14-RUSRH, 152/14., 7/17., 68/18., 98/19., 64/20.,151/22. i 156/23.)

**POSEBNI DIO:**

Pravilnik o kriterijima za izricanje pedagoških mjera (N.N.94/2015. i 3/2017.)

Pravilnik o načinima, postupcima i elementima vrednovanja učenika u osnovnoj i srednjoj školi (N.N. 112/10.)

Pravilnik o izmjenama i dopunama Pravilnika o načinima, postupcima i elementima vrednovanja učenika u osnovnoj i srednjoj školi (N.N. 82/2019. i N.N. 100/2021.)

Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (N.N. 24/2015.)

Pravilnik o izvođenju izleta, ekskurzija i drugih odgojno-obrazovnih aktivnosti izvan škole (N.N. 87/2014., N.N. 81/15. i 53/2021.)

 Predsjednica Povjerenstva:

 Dubravka Coha Seničić v.r.